b'\n_START_ARTICLE_\nDru\xc5\xa1tvo invalidov Maribor\n_START_PARAGRAPH_\nDru\xc5\xa1tvo invalidov Maribor je invalidska in humanitarna organizacija s sede\xc5\xbeem v Mariboru. Kot dru\xc5\xa1tvo je bilo ustanovljeno leta 1969. Prvi predsednik dru\xc5\xa1tva je bil Ivan Gaj\xc5\xa1t. Leta 2003 je dru\xc5\xa1tvo dobilo status invalidske organizacije. Danes dru\xc5\xa1tvo s svojo dejavnostjo pokriva obmo\xc4\x8dja naslednjih ob\xc4\x8din: Maribor, Miklav\xc5\xbe, Ru\xc5\xa1e, Selnica, Star\xc5\xa1e, Ra\xc4\x8de - Fram, Duplek, \xc5\xa0entilj, Pesnica, Kungota, Ho\xc4\x8de \xe2\x80\x93 Slivnica, Lovrenc na Pohorju in Podvelka. Dru\xc5\xa1tvo deluje z zdru\xc5\xbeevanjem delovnih invalidov I., II. in III. stopnje ter simpatizerjev. Trenutni predsednik dru\xc5\xa1tva je Gorazd Mazej.'